उदयपुर गोल्डकपमा ८ टिम
उदयपुर गोल्डकप फुटबलको पाँचौ संस्करणमा ए डिभिजनका ८ टोलीको सहभागिता हुने भएको छ । प्रतियोगिता सदरमुकाम गाईघाटस्थित थारुहट रगशालामा वैशाख २९ देखि हुँदै छ ।
उदयपुर — उदयपुर गोल्डकप फुटबलको पाँचौ संस्करणमा ए डिभिजनका ८ टोलीको सहभागिता हुने भएको छ । प्रतियोगिता सदरमुकाम गाईघाटस्थित थारुहट रगशालामा वैशाख २९ देखि हुँदै छ ।ए डिभिजन क्लब थ्रीस्टार, नेपाल पुलिस क्लब, मनाङ मस्र्याङदीले भाग लिने मूल आयोजक समितिका संयोजक किरण राईले बताए । झापा, मोरङ, सुनसरी, रूपन्देही र उदयपुर ११ ले पनि भाग लिनेछन् । विजेताले ५ लाख रुपैयाँ जित्नेछ । गत वर्ष १ लाख ५० हजार रहेकोमा यस वर्ष बढाइएको हो । उपविजेताको भागमा ३ लाख पर्नेछ ।कटारी गोल्डकपले पुरस्कार राशि बढाएपछि उदयपुर गोल्डकपले पनि पुरस्कार राशि वृद्धि गरेको हो । एसियन थाई फुड्स प्रालिले मुख्य प्रायोजक तथा राष्ट्रिय खेलकुद परिषद् र जिल्ला खेलकुद विकास समितिले पनि सहयोग गर्नेछन् ।करिब ५० लाख रुपैयाँ लाग्ने जिल्ला फुटबल संघ उदयपुरका अध्यक्ष रञ्जन कार्कीले बताए । त्यसमध्ये त्रियुगा नगरपालिकाले १० लाख उपलब्ध गराउने बताइएको छ । उदयपुरको त्रियुगामा उदयपुर गोल्डकप, कटारीमा कटारी गोल्डकप र चौदण्डीगढी नगरपालिकामा नारदमुनि गोल्डकप हुँदै आएको छ ।